Ferdinandas Jakšys

Ferdinandas Pranas Jakšys (1937 m. gegužės 20 d. Svėdasuose, Rokiškio apskrityje – 2022 m. rugsėjo 15 d. Vilniuje)Kristina Pečiūraitė. Ferdinandas Jakšys. Visuotinė lietuvių enciklopedija. 2018-07-17. Nuoroda tikrinta 2022-09-16.Mirė aktorius Ferdinandas Jakšys. anyksta.lt. 2022-09-15. Nuoroda tikrinta 2022-09-15. – Lietuvos aktorius, teatro režisierius.

 Biografija 
Gimė Svėdasuose 1937 m. gegužės 20 d. Tėvas – amatininkas, Svėdasų batsiuvys. Sesuo Žaneta Jakšytė-Kibickienė (g. 1946 m.) – prancūzų kalbos mokytoja, vertėja, verslininkė.Ferdinandas Pranas JAKŠYS

1945–1950 m. baigė penkių klasių Svėdasų pradinę mokyklą, 1950–1952 m. toliau mokėsi Duokiškio vidurinėje mokykloje (Rokiškio raj.), 1952–1954 m. – Kamajų vidurinėje mokykloje (Rokiškio raj.), 1954–1956 m. baigė Utenos 2-ąją vidurinę mokyklą (dabar – Utenos Rapolo Šaltenio pagrindinė mokykla). 1956–1957 m. mokėsi Utenos medicinos mokykloje, įgijo sanitaro specialybę.

1957–1961 m. studijavo Lietuvos konservatorijos Teatriniame fakultete, įgijo aktoriaus išsilavinimą. 1964–1969 m. neakivaizdžiai tęsė studijas Maskvos (Rusija) valstybiniame Anatolijaus Lunačarskio teatro meno institute (GITIS), kur studijavo teatrologiją.

1961–1965 m. dirbo Šiaulių dramos teatre aktoriumi. 1965–1995 m. jis buvo naujai įkurto Vilniaus Jaunimo teatro aktorius ir režisierius. 1980–1984 m. jis dirbo ir Lietuvos konservatorijos Aktoriaus meistriškumo katedros dėstytoju.
1994–2011 m. buvo Vilniaus senjorų teatro režisierius ir meno vadovas, vaidino ir kitų teatro trupių pastatymuose, rengė autorines programas.
Iš viso scenoje ir kitur sukūrė kelis šimtus vaidmenų. F. Jakšio vaidybai būdingas humoras, grotesko atspalviai, akcentuotos detalės.

2018 m. aktoriui Ferdinandui Jakšiui suteiktas Anykščių garbės piliečio vardas.Viniaus svėdasiškių draugijos „Alaušas" informacija Interneto svetainėje „Nykščiai.lt" pateikta informacija 

 Šeima 
Žmona Marija Rožė Jakšienė (g. 1939 m.) – gydytoja anesteziologė reanimatologė.

Duktė Eglė Jakšytė-Ramanauskienė (g. 1965 m.) – teatro režisierė.

 Vaidmenys teatre 
 Eskalas – Viljamas Šekspyras. Romeo ir Džuljeta, 1966 m.
 Karolis (1967 m.), Promotorius (1989 m.) – Žakas Anujis. Žana/Vyturys
 Drakonas – Jevgenijus Švarcas. Drakonas, 1968 m.
 Argantas – Moljeras. Skapeno klastos, 1969 m.
 Kaušyla, Navickas, Pulmonas – Saulius Šaltenis. Škac, mirtie, visados škac!, 1976 m., Jasonas, 1978 m., Duokiškis, 1987 m.
 Abutalipas – Čingizas Aitmatovas. Ilga kaip šimtmečiai diena, 1983 m.
 Vasilijus – Justinas Marcinkevičius. Daukantas, 1985 m.
 Vaižgantas – Kostas Ostrauskas. Vaižgantas, 1995 m., Vilniaus senjorų teatras
 Dryža – Paskendusi vasara, pagal M. Katiliškį, 2001 m., Lietuvos nacionalinis dramos teatras

 Vaidmenys kine 
 Ramonas – Suaugusių žmonių žaidimai, 1967 m., pirmoji kino novelė pagal A. Pocių, rež. Ilja Rudas-Gercovskis
 Žaizdos žemės mūsų, 1971 m., rež. Marijonas Giedrys
 Tadas Blinda, 1972 m., rež. Balys Bratkauskas
 Laimingas laimės neradęs, 1973 m., rež. Algirdas Araminas
 Vaikinas iš Darbo gatvės, 1977 m., rež. Algirdas Dausa
 Partizanas – Ko verkė pušys, rež. Balys Bratkauskas, 1977 m., LTV
 Nebūsiu gangsteris, brangioji, 1978 m., rež. Algimantas Puipa
 Velnio sėkla, 1979 m., rež. Algimantas Puipa
 Dičiaus karjera, 1980 m., rež. Balys Bratkauskas
 Inspektorius – Endhauzo paslaptis, telefilmas, 1981 m., rež. Balys Bratkauskas
 Nebylys, telefilmas, 1985 m., rež. Vidmantas Bačiulis
 Ferdinandas – Sveika, Irena, 1984–1985 m., rež. Galina Dauguvietytė, Kazys Bagdonavičius
 Vizitas pas Minotaurą, 1987 m., rež. Eldoras Urazbajevas, M. Gorkio kino studija
 Papūga, kalbanti idiš, 1990 m., rež. Efraimas Sevela
 Elzė iš Gilijos, 1999 m., rež. Algimantas Puipa
 Bočelis Dapkus – Dapkai ir Butkai, 2002–2005 m., rež. Valdas Babaliauskas
 Lietuviškas tranzitas (Литовский Транзит), 2003 m., rež. Evaldas Kubilius
 Krautuvėlė, 2006 m., rež. Antanas Gluskinas
 Ostija, 2006 m., rež. Vytautas Chlebinskas.

 Pastatymai 
 Žakas Anujis. Žana/Vyturys, 1989 m., su A. Šurna
 Kostas Ostrauskas. Balys iš Baibokų, 2004 m.

 Šaltiniai 

Kategorija:Lietuvos aktoriai
Kategorija:Lietuvos režisieriai
Kategorija:Lietuvos enciklopedininkai
Kategorija:Lietuvos miestų ir rajonų garbės piliečiai